Notum sit omnibus tam futuris quam presentibus quod Jocerannus de Charrella, nepos abbatis Bartholomei de Firmitate, dedit Deo et sancte Marie de Firmitate et monachis ejusdem loci eorumque successoribus in perpetuum quicquid habebat in territorio Vallicule, laudante uxore sua ex cujus matrimonio erat, spe videlicet retributionis eterne a Deo omnipotentes tam salute animarum suarum quam omnium antecessorum suorum. Hujus rei testes: Jocerannus de Faltreris, Bertrannus frater ejus, Hugo de Turre, Girardus et Lebaudus de Digonia.